ভোক্তভোগীরা জানান, ভাটেরা ও ভুকশিমইল ইউনিয়নের ২৬ জন দিনমজুর লোকের কাছ থেকে ওমান পাঠানোর নামে জনপ্রতি ২ লক্ষ ৩০ হাজার টাকা করে ৫৯ লক্ষ ৮০ হাজার টাকা নিয়ে জাল ভিসা ও ভুয়া টিকেট দিয়ে ২০১৫ সালের ২২ আগষ্ট শাহজালাল আন্তর্জাতিক বিমান বন্দর থেকে ফ্লাইটের কথা বলে। ওই ২৬ জন লোক নির্ধারিত সময়ে ঢাকা শাহজালাল বিমান বন্দরে উপস্থিত হলে বিমান বন্দর কর্তৃপক্ষ ২৬ জন লোকের ভিসা ও টিকেটকে ভুয়া শনাক্ত করে। লোকজন হতাশ হয়ে বাড়ি ফেরে জানতে পারেন প্রতারক কালাম ইতি মধ্যেই এলাকা ছেড়ে পালিয়ে গেছে।